ms dhoni is a legend and team india has no doubts: bhuvneshwar kumar
ధోనీ లెజెండ్.. ఏంచేసినా జట్టు కోసమే: భువనేశ్వర్
మహేంద్ర సింగ్ ధోనీ మీద విమర్శలు ఇప్పుడు మొదలైనవి కాదు. టీమిండియాకు కెప్టెన్‌గా ఉన్నప్పటి నుంచే ధోనీ ఇక తప్పుకోవాలని, కుర్రాళ్లకి అవకాశం ఇవ్వాలని సీనియర్లు ఉచిత సలహాలు ఇచ్చారు.
TNN | Updated:
Nov 7, 2017, 04:17PM IST
మహేంద్ర సింగ్ ధోనీ మీద విమర్శలు ఇప్పుడు మొదలైనవి కాదు. టీమిండియాకు కెప్టెన్&zwnj;గా ఉన్నప్పటి నుంచే ధోనీ ఇక తప్పుకోవాలని, కుర్రాళ్లకి అవకాశం ఇవ్వాలని సీనియర్లు ఉచిత సలహాలు ఇచ్చారు. ఆ తరవాత ధోనీనే స్వయంగా టెస్టులకు టాటా చెప్పి, పొట్టి ఫార్మాట్&zwnj;లోనూ కెప్టెన్&zwnj;గా తప్పుకుని విరాట్ కోహ్లీకి అవకాశం ఇచ్చాడు. ఇప్పుడు తాజాగా మరోసారి ధోనీని క్రికెట్ పెద్దలు టార్గెట్ చేశారు.
కాన్పూర్&zwnj;లో జరిగిన టి20లో న్యూజిలాండ్ చేతిలో భారత్ ఘోరంగా ఓడిపోవడం, భారీ లక్ష్య ఛేదనలో ధోనీ నెమ్మదిగా ఆడటం పట్ల సీనియర్లు తీవ్ర అసంతృప్తి వ్యక్తం చేశారు. ధోనీ టైం అయిపోయిందని, ఇక తప్పుకోవాలని వీవీఎస్ లక్ష్మణ్, అజిత్ అగార్కర్ లాంటి సీనియర్ ఆటగాళ్లు సూచించారు. ధోనీకి వ్యతిరేకంగా కొంతమంది విమర్శలు చేస్తుండగా.. కోహ్లి, సెహ్వాగ్ లాంటి వారు అతనికి అండగా నిలిచారు. ధోనీకి ఒకరు సలహా ఇవ్వాల్సిన అవసరంలేదని, సమయం వస్తే అతనే స్వయంగా తప్పుకుంటాడని చెప్పారు.
ఇప్పుడు తమ మాజీ కెప్టెన్&zwnj;పై వస్తున్న విమర్శలకు బౌలర్ భువనేశ్వర్ కుమార్ చెక్ పెట్టాడు. ఒకటి రెండు వైఫల్యాల గురించి తాము పెద్దగా ఆలోచించమని చెప్పాడు. &lsquo;ధోనీ రికార్డులు చూడండి, అతనో లెజెండ్. అతను ఏం చేసినా దేశం కోసమే. ధోనీపై జట్టులో ఎవరికీ అనుమానాలు, అపనమ్మకాలు లేవు&rsquo; అని ధోనీ గురించి గొప్పగా చెప్పాడు భువి. మంగళవారం సాయంత్రం కేరళలోని తిరువనంతపురంలో న్యూజిలాండ్, భారత్ మధ్య నిర్ణయాత్మక మూడో వన్డే జరగనున్న సంగతి తెలిసిందే.
మ్యాచ్&zwnj;కు ఒకరోజు ముందు సోమవారం భువీ మీడియాతో మాట్లాడాడు. ధోనీపై వస్తున్న విమర్శలను ఖండిస్తూ మాట్లాడాడు. &lsquo;ధోనీ క్రీజులో ఉన్నప్పుడు నేను బ్యాటింగ్ వెళ్తే.. నువ్వు నీ శైలిలోనే బ్యాటింగ్ చెయ్యి. ఎలాంటి ఒత్తిడికి లోనవకు. మనకు చాలా ఓవర్లు, సమయం ఉంది అని ఎంఎస్ చెబుతాడు&rsquo; అని ధోనీ సలహాల గురించి భువీ వివరించాడు.